Žuzē Mouriņu

**Žuzē Mariu dus Santušs Felikss Mouriņu** (, ; dzimis  Setubalā, Portugālē) ir portugāļu futbola treneris un bijušais futbolists. Savas profesionāļa karjeras laikā spēlējis vienīgi Portugāles klubos. Kā treneris vadījis Portugāles, Anglijas, Spānijas un Itālijas klubus. Trenera karjeras laikā viņš divas reizes uzvarējis UEFA Čempionu līgā, trīs reizes Anglijas Premjerlīgā, divas reizes Itālijas A sērijā, reizi Spānijas čempionātā, pa reizei izcīnījis arī UEFA Eiropas līgas un Konferences līgas titulus. Kopš 2025. gada septembra ir Lisabonas "Benfica" galvenais treneris.

## Trenera karjera
Galvenā trenera karjeru uzsāka 2000. gadā ar *[[Lisabonas "Benfica"|Benfica]]*. Pirms tam bija trenera asistents vairākos klubos un trenēja jauniešu komandas. 2001.—2002. gada sezonā vadīja *[[U.D. Leiria|União de Leiria]]*. 2002. gada janvārī kļuva par *[[FC Porto]]* galveno treneri. Ar šo klubu divreiz uzvarēja *[[Primeira Liga]]*, izcīnot Portugāles čempiontitulu, vienreiz izcīnīja Portugāles kausu, kā arī 2003. gadā izcīnīja UEFA kausu, bet 2003.—2004. gada sezonā uzvarēja UEFA Čempionu līgā.

2004. gadā kļuva par Anglijas Premjerlīgas kluba *[[Chelsea F.C.|Chelsea]]* galveno treneri. 2005. un 2006. gadā aizveda komandu līdz Premjerlīgas čempionu titulam, 2007. gadā kļuva par FA kausa ieguvēju, 2005. un 2007. gadā uzvarēja Anglijas Līgas kausa izcīņā. 2007. gada septembrī pēc domstarpībām ar kluba īpašnieku Romānu Abramoviču amatu atstāja.  2008. gada jūnijā kļuva par Itālijas A sērijas kluba Milānas "Internazionale" galveno treneri. Šī kluba vadībā divreiz uzvarēja A sērijā, vienreiz izcīnīja Itālijas kausu. 2009.—2010. gada sezonā ar *Inter* kļuva par Čempionu līgas uzvarētāju. 2010. gada maijā klubu atstāja un kļuva par Madrides "Real" galveno treneri. 2011. gadā izcīnīja Spānijas Karaļa kausu, bet 2011.—2012. gada sezonā aizveda komandu līdz Spānijas čempionu titulam.

2013. gada jūnijā atgriezās *Chelsea*. 2015. gadā vēlreiz uzvarēja Premjerlīgā un Anglijas Līgas kausā. Pēc nesekmīgā 2015.—2016. gada sezonas sākuma 2015. gada decembrī amatu atstāja. 2016. gada maijā tika apstiprināts par cita Anglijas Premjerlīgas kluba *[[Manchester United FC|Manchester United]]* galveno treneri. 2016.—2017. gada sezonā uzvarēja EFL (Anglijas Līgas) kausā, kā arī kļuva par UEFA Eiropas līgas uzvarētāju. 2018.—2019. gada sezonas pirmajās 17 spēlēs komanda izcīnīja tikai septiņas uzvaras Premjerlīgā, un 2018. gada decembrī Mouriņu tika atbrīvots no amata.

2019. gada novembrī kļuva par *[[Tottenham Hotspur F.C.|Tottenham Hotspur]]* galveno treneri. Taču ar šo klubu panākumus nespēja gūt un 2021. gada aprīlī bija spiests amatu atstāt. 2021. gada maijā tika apstiprināts par *[[AS Roma]]* galveno treneri. Vadot Romas klubu, uzvarēja 2021.—2022. gada UEFA Eiropas konferences līgā un sasniedza finālu 2022.—2023. gada Eiropas līgā. , komandai atrodoties 9. vietā A sērijā, Mouriņu tika atbrīvots no amata.

2024. gada jūnijā tika apstiprināts par Turcijas Superlīgas kluba *[[Stambulas "Fenerbahçe"|Fenerbahçe]]* galveno treneri.
Pirms 2025.–2026. gada sezonas sākuma Mouriņu plānoja palikt "Fenerbahçe" trenera amatā vēl visu sezonu. Tomēr pēc "Fenerbahçe" zaudējuma pret Lisabonas "Benfica" 2025.–2026. gada Čempionu līgas izslēgšanas spēļu kārtā klubs 2025. gada 29. augustā atlaida Mouriņu. Šī atlaišana jau bija septītā reize, kad Mouriņu atlaida klubs, nevis viņš atkāpās no amata vai aizgāja pēc abpusējas vienošanās.  parakstīja divu gadu līgumu ar *Benfica*, atgriežoties klubā pēc 25 gadiem.

## Sasniegumi
**Porto**

* Portugāles Premjerlīga: 2002–03, 2003–04
* Portugāles kauss futbolā: 2002–03
* Supertaça Cândido de Oliveira: 2003
* UEFA Čempionu līga: 2003–04
* UEFA kauss: 2002–03

**Chelsea**

* Anglijas Premjerlīga: 2004–05, 2005–06, 2014–15
* FA kauss: 2006–07
* Anglijas Līgas kauss: 2004–05, 2006–07, 2014–15
* FA Community Shield: 2005

**Inter Milan**

* Itālijas Serie A: 2008–09, 2009–10
* Coppa Italia: 2009–10
* Supercoppa Italiana: 2008
* UEFA Čempionu līga: 2009–10

**Real Madrid**

* Spānijas La Liga: 2011–12
* Spānijas Karaļa kauss: 2010–11
* Spānijas Superkauss: 2012

**Manchester United**

* Anglijas Līgas kauss: 2016–17
* FA Community Shield: 2016
* UEFA Eiropas līga: 2016–17

**AS Roma**

* UEFA Eiropas konferenču līga: 2021—22

**Individuālie sasniegumi**

* FIFA gada labākais treneris: 2010
* Anglijas Premjerlīgas sezonas labākais treneris: 2004–05, 2005–06, 2014–15
* Itālijas Serie A gada labākais treneris: 2008–09, 2009–10

## Atsauces

## Ārējās saites